cyanic-selkie/wikianc huggingface dataset:
Laurent-Désiré Kabila
Kongon sota ja presidenttiys
Vuonna 1996 Kabila teki paluun, kun hän johti Etelä-Kivun tutseista värväämänsä joukot hututaistelijoita vastaan. Ugandan, Burundin ja Ruandan tutsihallituksen tuella hän johti Kongon demokraattisen vapausliittouman (ADFL) joukot täysimittaiseen kapinaan Mobutu Sese Sekon hallintoa vastaan. Vuoden 1997 puoliväliin mennessä hän oli saavuttanut huomattavaa menestystä. Kariutuneiden rauhanneuvottelujen jälkeen Mobutu pakeni maasta ja Kabilan joukot marssivat Kinshasaan 20. toukokuuta. Kabila nimitti itsensä presidentiksi ja muutti maan nimen Zairesta Kongon demokraattiseksi tasavallaksi.
Kabila oli julistautunut marxistiksi, muttei ryhtynyt mittaviin uudistuksiin. Hänenkin hallintonsa oli korruptoitunut ja autoritaarinen. Hän oli myös hyvin riippuvainen ruandalaisten liittolaistensa tuesta, ja häntä pidettiin jopa Ruandan nukkehallitsijana. Vuonna 1998 Kabilan entiset liittolaiset Uganda ja Ruanda kääntyivät häntä vastaan hänen vaadittuaan ulkomaisten joukkojen poistumista maasta. Kabila sai kuitenkin uusia liittolaisia Zimbabwesta, Namibiasta ja Angolasta ja onnistui pysymään vallassa. Heinäkuun 1999 rauhanneuvottelut johtivat ulkomaisten joukkojen suurimman osan vetäytymiseen.
Kabila onnistui saamaan kunnioitusta taistelijana maan itäosaa miehittäneitä ulkomaalaisia vastaan ja hyötyi Ruandan kansanmurhan vuoksi tutseja vastaan tunnetusta vihasta. Hän nautti kotimaakuntansa Katanganin joukkojen tuesta ja palkitsi heidät säännöllisillä palkoilla ja tarvikkeilla. Muualta kotoisin olleet joukot joutuivat elämään ryöstelemällä siviiliväestöä.
Salamurha
Kabila joutui salamurhan uhriksi tammikuussa 2001.
Kabila surmattiin kello 12:30 ja 13:00 välillä päivällä. Yksi hänen vartijoistaan lähestyi häntä, otti pistoolin ja ampui presidenttiä ensin selkään ja sitten sääreen. Kun uhri makasi maassa, salamurhaaja ampui vielä kolmannen kerran osuen käsivarteen. Neljäs laukaus meni ohi.
Lehdistö tiedotti, että salamurhaaja oli presidentin pitkäaikainen henkivartija Rashidi Kasereka. Presidentin taloudellinen neuvonantaja Emile Mota uskoi, että teko oli harkittu ja pitkään suunniteltu. Kasereka sai surmansa presidentin salamurhan yhteydessä, ja vuonna 2003 sotaoikeus tuomitsi kuolemaan 26 henkilöä, joiden uskoi olevan murhaan johtaneen salaliiton takana. Myöhemmin ruandalainen agentti on sanonut hallituksensa olleen murhan takana.
Dragon Ball Z: Budokai 3
Dragon Ball Z: Budokai 3 on Atarin vuonna 2004 julkaisema tappelupeli, joka perustuu Dragon Ball Z -animeen. Se on saatavilla PlayStation 2- sekä Nintendo GameCube -alustoille. Peli on Budokai-sarjan kolmas osa.
Pelimuodot
Story Mode(Tarinatila) Tarinatilassa pelataan eri saagoja animen mukaisesti nämä saagat ovat Saiyalaiset, Frieza, Androidit, Cell, Majin Buu Sekä Dragonball GT saaga. Tarinatilassa voidaan valita millä hahmolla sen pelaa. Pelaamalla erillä hahmolla tämän tarinan läpi asti, avautuu uusia hahmoja joilla voi myös pelata heidän tarinansa.
World Tournament (Maailmanturnaus) Pelaaja pelaa Maailmanturnauksessa tekoälyllä ohjattua vastustajaa (COM) vastaan. ja voitettuaan turnauksen pelaaja saa rahaa
Skills (Taidot) Skills-tilassa voidaan parantaa hahmon taitoja ja myös vaihtaa niitä toisten pelaajien kanssa. Tarkoituksena on kehittää hahmon taitoja äärimmilleen.
Dueling (Kaksintaistelu) Dueling-tilassa on yksin- ja moninpelimahdollisuus. Yksinpelissä on mahdollista pelata tekoälyllä toimivia sarjan hahmoja vastaan ja moninpelissä taas jotain toista pelaajaa vastaan.
George Smoot
pienoiskuva|230px|right|George Smoot juhlimassa [[Nobelin fysiikanpalkintoaan Lawrence Berkeley National Laboratoryssa 3. lokakuuta 2006.]]
George Fitzgerald Smoot III (s. 20. helmikuuta 1945) on yhdysvaltalainen astrofyysikko, tähtitieteilijä ja kosmologi, joka on tutkinut kosmista taustasäteilyä. Hän sai Nobelin fysiikanpalkinnon vuonna 2006 yhdessä John C. Matherin kanssa heidän havainnostaan kosmisen taustasäteilyn mustan kappaleen säteilyn kaltaisuudesta ja sen anisotropiasta. pienoiskuva|210px|vasen|COBEn taustasäteilymittaus.
Smootin aloitteesta NASA toteutti COBE-mission, johon kuului ensimmäinen kosmologian tutkimusta varten rakennettu satelliitti. Smoot työskentelee Kalifornian yliopistossa Berkeleyssä.
Smoot syntyi Floridassa. Hän suoritti kaksi kandidaattitutkintoa ja väitteli tohtoriksi MIT:stä vuonna 1970.
Book of Spells
Book of Spells eli Wonderbook: Book of Spells on SCE London Studion yhdessä J. K. Rowlingin kanssa suunnittelema ja kehittämä Harry Potter -aiheinen videopeli. Peli julkaistiin PlayStation 3:lle marraskuussa 2012. Book of Spells esiteltiin E3 2012 -messuilla ja se on ensimmäinen julkaisu Wonderbookille. Pelin ikäluokitus on Yhdysvalloissa E10+ (Everyone 10+) ja PAL-maissa 7+, koska se sisältää raakaa huumoria, viittauksen alkoholiin ja fantasiaväkivaltaa.
Sabina Guzzanti
Sabina Guzzanti (s. 25. heinäkuuta 1963 Rooma) on italialainen näyttelijä, koomikko, ohjaaja, käsikirjoittaja, tuottaja ja kirjailija.
Book of Spells
Vastaanotto
Book of Spells sai vaihtelevia vastaanottoja ristiriitaisista positiivisiin. Metacriticin tilastoimien 36 arvostelijan arvosanojen keskiarvo oli 72/100.
Sabina Guzzanti
RAIot
Lähes kaksi miljoonaa katsojaa seurasi 16. marraskuuta 2003 esitettyä Sabina Guzzantin RAIot-nimistä poliittista satiiria. Seurauksena Silvio Berlusconin Mediaset-yhtiö uhkasi haastaa RAI-yhtiötä 20 miljoonaan euron korvausvaatimuksella, jolloin RAI Tre -kanava hyllytti RAIot-ohjelman ensimmäisen jakson jälkeen. RAI-yhtiön hallintoneuvosto perusteli ohjelman hyllytystä korvauskanteen taloudellisella riskillä yhtiölle. Vaikka Italian oikeuslaitos myöhemmin varmisti ettei korvauskanteella ole perusteita, piti RAI hyllytyksen voimassa, jolloin sen poliittinen kytkös paljastui. Satiirinsa mielivaltaisen hyllytyksen jälkeen Sabina Guzzanti ohjasi tapauksesta vuonna 2005 dokumentin Viva Zapatero!.
Book of Spells
Vastaanotto
IGN antoi pelille arvosanaksi 6,0, yllättyen fantastisesta esityksestä ja teknologian suuresta potentiaalin määrästä, mutta pettyi puolestaan epätodellisesta tarinasta, liian toistuvasta pelattavuudesta sekä pienestä uudelleenpelattavuusarvosta. Joystiq antoi pelille 3,5 tähteä viidestä. Eurogamer antoi pelille 5/10 pistettä ja sanoi ”Wonderbookin loitsu kasvaa koko ajan heikommaksi, eikä sitä myötä rakenna fantastista huippua.”
Sabina Guzzanti
Tuotanto
thumb|250px|Venetsian 64. elokuvajuhlilla thumb|250px|Sabina Guzzanti (toinen vasemmalta), maskeerattuna [[Silvio Berlusconiksi]]
Book of Spells
Vastaanotto
Suomalaisilta arvostelijoilta peli sai pääosin positiivisen vastaanoton. Gamereactor antoi pelille 7/10 pistettä kehuen vaikuttavaa ulkonäköä, suomennosta sekä hyvää lapsille sopimista, mutta kritisoi itsensä toistamista sekä liian vähäistä tekemisen määrää peliksi.
Armenialainen Golgata
Armenialainen Golgata on armenialaisten kansanmurhan silminnäkijäkuvaus vuosilta 1914–1916. Teoksen on kirjoittanut Armenian kirkon pappismunkki Grigoris Balakian (1876-1934). Hän kirjoitti tekstin Ranskassa ja se julkaistiin armeniaksi vuonna 1922. Laaja teos ilmestyi kaksiosaisena, ja vuoden 2015 suomennos kattaa vain sen alkuosan. .
Balakian joutui karkotuskaupunkinsa Cankirin armenialaisten mukana pakkomarssille etelään kohti Syyriaa. Hän onnistui livahtamaan pakoon vartijoiltaan juuri ennen teloittamista ja pysytteli pari vuotta tuntemattomana maanpaossa. Lopulta hän tuli esille kirjoittaakseen tapahtumien kuvauksen.
Teos ei ole pelkkä silminnäkijäkuvaus. Siihen on koottu myös taustatietoja ja poliittista analyysiä. Balakian pyrkii tuomaan esille, että turkkilaisten operaatio oli alusta alkaen suunniteltu kansanmurhaksi. Niinpä siihen kuului tärkeänä osana armenialaisen älymystön tuhoaminen. Hän myös korostaa Turkkia hallinneen nuorturkkilaisen puolueen syyllisyyttä kuolemanpartioiden luomiseen.
Vastaanotto
Teos on noussut huomattavaan julkisuuteen vasta sen jälkeen kun sen englanninnos julkaistiin 2009. Suomennos julkaistiin tapahtumien satavuotismuistoksi 2015.
Uinnin maailmanennätykset
Uinnin maailmanennätykset ovat kansainvälisen uimaliiton tilastoimia.
Miyakojima-ku
Miyakojima-ku on yksi Osakan kaupungin 24:stä suuralueesta. Se sijaitsee kaupungin koillisosassa ja rajautuu pohjoisessa Yodogawa-jokeen, idässä Asahin ja Jōtōn suuralueisiin ja lännessä Ōkawa-jokeen. Osakan linna sijaitsee aivan sen eteläpuolella. Miyakojiman suuralueen pinta-ala on 6,05 neliökilometriä ja siellä on 104 058 asukasta (vuonna 2013).
Suuralue on perustettu 1. huhtikuuta 1943. Sen eteläosassa sijaitsee tärkeä Kyōbashin rautatieasema, joka toimii porttina Osakaan idästä tuleville. Aseman ympäristö on myös merkittävä kaupallinen keskus. Suuralueen nähtävyyksiin kuuluu esimerkiksi Fujitan taidemuseo.
Miyakojiman aluetta palvelevat Osakan metron Tanimachi-linja ja Nagahori–Tsurumi-ryokuchi-linja, JR Westin Osakan ympyrälinja ja Tōzai-linja sekä Keihan-rautateiden Keihan-päälinja.
Ahvenlampi (Puolanka)
Ahvenlampi on Kiiminkijoen vesistöalueeseen kuuluva pieni järvi Puolangalla. Järvelle on yhteys seututie 837:ltä Kiiminkijoen Kalliuskosken kohdalla ylittävältä metsäautotieltä. Järvi laskee suo-ojia myöten Kiiminkijoen sivuhaaraan Kuorejokeen. Ahvenkankaan länsilaidalla oleva järvi on syvimmillään kuusi metriä, pohjoispäässä on pieni suoalue. Järven rannat ovat asumattomia, mutta lounaan Nivanperän asuinalueelta järvelle tulee noin kilometrin mittainen polku.
Granbodan lentoasema
Granbodan lentoasema oli Venäjän Itämerenlaivaston II ilmailuprikaatin 4. lentodivisioonan lentoasema Degerön saarella, jolla oli tukikohtinaan Torpvikin laskusilta ja Saltvikin laskusilta Jungfrusundissa lentoveneilleen.
Tukikohtaa alettiin rakentaa heinäkuussa 1916, ja siihen kuului kaksi lentokonehallia, varastorakennuksia ja muita rakennuksia. Tukikohtaa oli tarkoitus laajentaa kolmannella lentokonehallilla, mutta hanke ei toteutunut Venäjän helmikuussa 1917 tapahtuneen vallankumouksen seurausten vuoksi.
Dragon Ball Z: Budokai Tenkaichi 3
Dragon Ball Z: Budokai Tenkaichi 3 (, ドラゴンボールZ Sparking! METEOR, Doragon Bōru Zetto Supākingu! Meteo?) on vuonna 2007 Atarin julkaisema tappeluroolipeli, joka perustuu Dragon Ball Z -animeen. Se on saatavilla PlayStation 2- ja Wii -alustoille. Siinä on jopa 160 erilaista hahmoa Dragon Ballista, Dragonball Z:sta sekä Dragonball GT:stä ja Dragonball Z -elokuvista tuttuja hahmoja.
Viestintätoimisto Deski
Viestintätoimisto Deski oli 2005 perustettu strategiseen ja taktiseen viestintään erikoistunut viestintätoimisto. Deskissä työskentelee lähes 30 ihmistä ja se on yksi Suomen suurimmista viestintätoimistoista. Vuoden 2013 myyntikate oli 1,9 miljoonaa euroa. Deski on lopettamassa toimintaansa (elokuu 2015).
Tunnustukset
Viestintätoimisto Deski palkittiin 2013 MTL Communication Awardsien B-to-C kategorian parhaasta työstä Luontokeskus Haltian lanseerauksessa.
Nordiska museet
Artur Hazelius perusti museon 1800-luvun toisella puoliskolla. Se tunnettiin alun perin nimellä Skandinavisk-etnografiska samlingen eli Skandinavialaisen kansatieteen kokoelma. Nykyisen nimensä Nordiska museet sai vuonna 1880.
Nykyinen museorakennus rakennettiin vuosina 1889–1907. Sen suunnittelijana toimi arkkitehti Isak Gustaf Clason. Kyseessä on yksi Tukholman monumentaalisimmista rakennuksista. Rakennuksessa on vaikutteita 1600-luvun pohjoiseurooppalaisesta renessanssiarkkitehtuurista, kuten Frederiksborgin linnasta. Museon keskuksena oleva suuri muistosali perustui Hazeliuksen vuonna 1890 esittämään suunnitelmaan. Sisäänkäyntiä koristavat obeliskit ja Kaarle X Kustaan ratsastajapatsas. Pääsalin päässä on massiivinen Kustaa Vaasan patsas.
Djurgårdsbronin läheinen alue, jossa museo sijaitsee, tunnetaan nimellä Leijonslätten.
William Shatner
William Shatner (s. 22. maaliskuuta 1931 Montreal) on kanadalainen näyttelijä, elokuvatuottaja, kirjailija ja laulaja. Hänet tunnetaan parhaiten Star Trek -televisio­sarjan kapteeni James T. Kirkinä sekä Boston Legal -sarjan Denny Cranena.
Shatner on julkaissut lukuisia kirjoja ja levyjä.
Yksityiselämä
Shatner on ollut naimisissa neljä kertaa, Elizabeth Anderson Martinin (2001–2019), Nerine Kiddin (1997–1999), Marcy Laffertyn (1973–1996) ja Gloria Randin (1956–1969) kanssa. Shatnerilla on kolme lasta, Leslie Carol (1958), Lisabeth Mary (1960) ja Melanie (1964) ensimmäisestä liitostaan Gloria Randin kanssa.
Fiktiokirjat
Shatner, Judith Reeves-Stevens ja Garfield Reeves-Stevens
T Tauri -assosiaatio
T Tauri-assosiaatio (T Tau-assosiaatio) tai T-assosiaatio on nuori tähtijoukko, joka koostuu hyvin nuorista suurin piirtein Auringon massaisista T Tauri -tähdistä. Assosiaatioiden tapaan T Tauri -assosiaatiot hajoavat aikanaan. Aurinko on ollut joskus jonkun hajonneen assosiaation jäsen. Esimerkkejä T Tauri -assosiaatioista ovat Ajomiehen T-assosiaatio, TW Hydrae -assosiaatio, Vela T1 ja T2 Purjeessa.
T Tauri -tähtiä löytyy myös muista assosiaatioista, esimerkiksi Skorpionin-Kentaurin OB-assosiaatiosta on löytynyt 2000 T Tauri -tähteä.
Kiitorata (albumi)
Kiitorata on rap-artisti Uniikin 6. kesäkuuta 2012 julkaistu neljäs sooloalbumi. Albumilla vierailevat tuttuun tapaan Elastinen ja Spekti sekä uusina vierailijoina muun muassa R&B-laulaja Jannika B sekä rap-artisti Heikki Kuula.
Taustaa
Albumin ensimmäinen single "Paita pois" julkaistiin 18. huhtikuuta 2012. Kappaleen musiikkivideo julkaistiin samana päivänä. Albumilta löytyy myös Suomen koripallomaajoukkueelle tehty kannustuskappale "Susijengi 2.0", jolla vierailevat Timo Pieni Huijaus ja Brädi. Kappale löytyy myös Brädin joulukuussa 2012 ilmestyneeltä Näis kengis -albumilta. Alkuperäinen "Susijengi"-kappale löytyy Pommi 3 -albumilta. Kiitorata nousi Suomen virallisen albumilistan 20. sijalle. Albumin toinen single "Kotka" julkaistiin 18. elokuuta 2012. Sillä vierailevat Heikki Kuula ja Mikael Gabriel.
Heimolan talo
thumb|Heimolan talo vuonna 1969 ennen purkamista.
Heimolan talo oli arkkitehti Onni Tarjanteen suunnittelema myöhäisjugendia edustanut rakennus, joka sijaitsi Helsingissä nykyisen Yliopistonkadun ja Vuorikadun kulmassa osoitteessa Yliopistonkatu 5 (tuolloin Hallituskatu 15). Rakennus valmistui vuonna 1910, ja Suomen eduskunta kokoontui siinä vuosina 1911–1931, kunnes nykyinen Eduskuntatalo valmistui. Heimolan talo purettiin vuonna 1969, ja vuonna 1972 sen paikalle valmistui niin sanottu Uusi Heimolan talo.
Talon historia
Heimolan talon rakennutti Himbergin liikemiessuku, joka omisti talon 1960-luvulle saakka. Talon erityispiirre oli korkea puinen torni, joka näkyi jo kaukaa, kun taloa lähestyi Kluuvikatua pitkin Esplanadin puiston suunnasta.
Eduskunta kokoontui Heimolan talossa vuosina 1911–1931. Kuuluisin siellä tehty päätös oli Suomen itsenäisyysjulistuksen hyväksyminen 6. joulukuuta 1917. Heimolassa myös valittiin Suomen kaksi ensimmäistä tasavallan presidenttiä, K. J. Ståhlberg ja Lauri Kr. Relander, sekä Suomen aiottu kuningas Friedrich Karl. Lisäksi siellä muun muassa säädettiin tasavaltainen hallitusmuoto, torpparilaki ja kieltolaki.
Heimolan talo osoittautui vuosien mittaan eduskunnalle ahtaaksi, eikä nuori tasavalta myöskään halunnut olla vuokralaisena toisten nurkissa. Eduskunta muuttikin Heimolasta nykyisiin tiloihinsa, vastavalmistuneeseen eduskuntataloon vuonna 1931. Itsenäisyyspäivänä 1956 Heimolan talon seinään kiinnitettiin muistolaatta kertomaan talon historiasta paikkana, jossa Suomi oli julistettu itsenäiseksi tasavallaksi, ja tilaisuudessa puhuivat silloinen Helsingin kaupunginjohtaja Lauri Aho ja eduskunnan puhemies V. J. Sukselainen.
pienoiskuva|Suomen ensimmäinen [[Suomen presidentinvaali 1919|presidentinvaali 1919 eduskunnassa, joka kokoontui Heimolan talossa.]] Syksyllä 1933 Heimolan talosta tuli kuuluisan Dallapé-orkesterin kotipaikka, ja vuoden 1934 alussa talon yläkerrassa aloitti Dallapé-opisto, joka antoi opetusta eri instrumenttien soitossa. Heimolan juhlasali, entinen eduskunnan istuntosali, johon mahtui kerralla jopa yli 1 500 tanssijaa, oli Helsingin suosituin tanssipaikka. Dallapé joutui luopumaan Heimolasta vuonna 1937, jolloin juhlasalissa aloitti ravintola Rio. Vuosina 1946–1969 rakennuksessa toimivat elokuvateatterit Aloha ja Arita, joista edellisessä oli 1 200 paikkaa. Talossa oli myös toimistoja, vuokra-asuntoja ja Sotainvalidien Veljesliiton ravintola Veljeshovi. 1960-luvun lopussa rakennuksessa toimi myös taiteilijaryhmittymiä.
Eduskunnan muutettua pois Heimolasta talo oli vähitellen alkanut rapistua. Heimolan talon kohtalo sinetöityi vuonna 1966, kun Himbergin suku myi talon silloiselle Suur-Helsingin Osuuskassalle. Sekä Helsingin kaupunginvaltuustossa että eduskunnassa asiaan herättiin aivan viime hetkillä, mutta mitään vakavaa yritystä rakennuksen suojelemiseksi ei tapahtunut. Huhtikuun alussa 1969 tehty valtuustoaloite Heimolan suojelemiseksi mateli byrokratiassa ja ehti valtuuston käsittelyyn vasta kuuden viikon kuluttua purkutöiden alkamisesta. Osuuskassa puolestaan kiirehti purkutyön aloittamista, ja purku-urakoitsija kävi talon kimppuun jo sunnuntai-iltana 4. toukokuuta 1969. Viimeiseksi elokuvateatteri Alohassa esitetyksi elokuvaksi jäi ruotsalaisen Gunnar Höglundin ”seksin uudeksi maailmanennätykseksi” mainostettu Kuin paljas meren tuuli. Viimeinen Aritassa esitetty elokuva puolestaan oli Roman Polańskin Inho. Alohan teatterisali oli viimeisen iltanäytöksen jälkeen tuskin ehtinyt tyhjentyä katsojista, kun talon purkajat jo aloittivat työnsä. Purkutyötä arvostelleiden mukaan ”historia oli poliitikkojen ja pankkimiesten puntarissa höyhenenkevyttä, kun Helsingin keskeisiin kuuluneesta tontista haluttiin tehot irti”.
Heimolan talon purku muodostui rakennussuojelun käännekohdaksi. Se oli tärkeänä vaikuttimena, kun nuoret arkkitehdit Vilhelm Helander ja Mikael Sundman julkaisivat vuonna 1970 kohua herättäneen pamfletin Kenen Helsinki, jossa arvosteltiin voimakkaasti vanhojen rakennusten purkuvimmaa. Ajalle kuvaavaa oli, että päätökset kahden entisen eduskunnan toimipaikan, Heimolan talon ja Helsingin VPK:n talon, purkamisesta tehtiin vuonna 1967 – Suomen itsenäisyyden 50-vuotisjuhlavuonna ja yksikamarisen eduskunnan 60-vuotisjuhlavuonna.
Purun jälkeen
thumb|Vuonna 1972 valmistunut [[Uusi Heimolan talo Kluuvikadun päässä.]] Kun rakennus oli purettu, paikalle rakennettiin vuonna 1972 arkkitehti Toivo Korhosen suunnittelema modernistinen kahdeksankerroksinen liiketalo, josta on myös käytetty Heimolan nimeä. Liiketilojen lisäksi talon ylemmissä kerroksissa on ollut myös Helsingin yliopiston opetustiloja. Korkein oikeus toimi talossa väliaikaisesti vuosina 2008–2009, kun sen omat tilat Pohjoisesplanadilla olivat kunnostettavina.
Heimolan talo on kuvattu Suomen Rahapajan vuonna 2017 lyöttämässä Suomen itsenäisyyden satavuotisjuhlarahassa.
60.16994°N, 24.94711°W
Hinata Miyazawa
Hinata Miyazawa (s. 28. marraskuuta 1999 Kanagawa) on japanilainen jalkapalloilija, pelipaikaltaan keskikenttäpelaaja. Hän edustaa seuratasolla MyNavi Sendaita.
Maajoukkueura
Miyazawa debytoi Japanin maajoukkueessa marraskuussa 2018. Hän on pelannut ennen MM-kilpailujen 2023 alkua 23 maaottelua ja tehnyt niissä neljä maalia.
Xocalı
Xocalı on kaupunki virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Se sijaitsee Karabahvuorten reuna-alueella 10 kilometriä Stepanakertista koilliseen.
Nykyään paikkakunta kuuluu Ivanjan-nimisenä kylänä Vuoristo-Karabahin tasavallan Askeranin piiriin. Kylässä on 900 asukasta (vuonna 2005). Sen vieressä sijaitsee Stepanakertin lentokenttä.
René Marie Albert Dupont
pienoiskuva|René Marie Albert Dupont vuonna 2014. René Marie Albert Dupont (s. 2. syyskuuta 1929 Saint-Jean-le-Blanc) on ranskalainen, Etelä-Koreassa toiminut roomalaiskatolinen piispa. Hänet vihittiin La Société des Missions Etrangères'n papiksi 29. kesäkuuta 1953 ja nimitettiin Andongin hiippakunnan johtoon 29. toukokuuta 1969. Piispaksi vihkiminen seurasi 25. heinäkuuta. Pääkonsekraattorina toimi Stephen Kim Sou-hwan, jota avustivat Victorinus Youn Kong-hi ja John Baptist Sye Bong-Kil.
Ignatius Pak Sok-hi
Ignatius Pak Sok-hi (19. maaliskuuta 1941 Songju – 9. lokakuuta 2000) oli eteläkorealainen roomalaiskatolinen piispa. Hänet vihittiin papiksi 23. lokakuuta 1971 ja nimitettiin Andongin hiippakunnan johtoon 6. lokakuuta 1990. Piispaksi vihkiminen seurasi 2. joulukuuta. Pääkonsekraattorina toimi René Marie Albert Dupont, jota avustivat Paul Ri Moun-hi ja Angelo Kim Nam-su. Pak Sok-hi kuoli 59-vuotiaana virassa.
René Marie Albert Dupont
Dupont erosi tehtävistään Andongin piispana 6. lokakuuta 1990.
Giórgos Seféris
Giórgos (tai Giórgios) Seféris (13. maaliskuuta 1900 Smyrna – 20. syyskuuta 1971 Ateena), oikea nimi Geórgios Seferiádis (Γεώργιος Σεφεριάδης), oli kreikkalainen runoilija ja diplomaatti. Hän sai Nobelin kirjallisuuspalkinnon 1963. Hän toimi maansa suurlähettiläänä Ankarassa ja Lontoossa.
thumb|left|200px|Giórgos Sefériksen patsas. Seféris syntyi Smyrnassa (nykyinen İzmir Turkissa) ja muutti perheensä kanssa Pariisiin vuonna 1918. Siellä hän opiskeli yliopistossa ja kiinnostui kirjallisuudesta. Palattuaan Kreikkaan vuonna 1925 hän pääsi ulkoministeriöön töihin. Seféris oli maanpaossa maansa hallituksen kanssa toisen maailmansodan aikana.
Seférikseen vaikuttivat voimakkaasti mm. T. S. Eliot ja Ezra Pound. Vuonna 1952 hän kävi ensimmäistä kertaa Kyproksella, ja rakastui saareen, joka muistutti hänen lapsuusmaisemiaan. Tämä vaikutti sekä hänen myöhäiseen runouteensa että poliittiseen toimintaansa.
Vuonna 1969 Seferis tuomitsi Kreikan sotilasvallankaappauksen ja juntan.
Run (saari)
thumb|250px|Run kuvassa Nailaka-saaren oikealla puolella. Run on Indonesian Bandasaariin kuuluva pieni saari. Sen pituus on noin 3 km ja leveys alle 1 km.
Runin taloudellinen merkitys on aiemmin ollut huomattava aikoinaan vain Banda-saarilla kasvaneesta muskottipuusta (Myristica fragrans) saatavan muskottipähkinän ja muskottimausteen vuoksi. Maustekaupan historian aikana Englannin Itä-Intian kauppakomppanian edustajan James Lancasterin toisen tutkimusretken mukana olleet merenkävijät John Davis ja John Middleton, jotka asuivat Bantenissa, saapuivat saarelle 1603 ja loivat hyvät suhteet sen asukkaisiin. 25. joulukuuta 1616 kapteeni Nathaniel Courthope saapui Runille puolustamaan sitä Hollannin Itä-Intian kauppakomppanian vaatimuksia vastaan. Hän solmi asukkaiden kanssa sopimuksen, jolla he hyväksyivät Englannin kuninkaan saaren hallitsijaksi. Hollantilaiset piirittivät saarta neljä vuotta ja surmasivat Nathaniel Courthopen väijytyksessä 1620, jolloin englantilaiset ja heidän paikalliset liittolaisensa poistuivat taistelutta.
Vuonna 1654 solmitun Westminsterin rauhansopimuksen mukaan saaren olisi pitänyt palautua Englannille. Ensimmäinen yritys vuonna 1660 epäonnistui, toisen, vuonna 1665 tehdyn, yrityksen jälkeen englantilaiset kauppiaat karkotettiin vielä samana vuonna ja hollantilaiset tuhosivat muskottipuut.
Bredan rauhansopimuksessa sovittiin tilanteen pysymisestä ennallaan, ja englantilaiset saivat pitää Manhattanin saaren, jonka Yorkin herttua (myöhemmin Englannin kuningas Jaakko II, silloisen kuningas Kaarle II:n veli) oli vallannut laittomasti 1664 ja muuttanut sen nimen Uusi Amsterdam New Yorkiksi, kun taas Run jäi virallisesti hollantilaisten haltuun. Hollantilaiset menettivät muskottipähkinän ja muskotin monipolin, kun muskottipuut siirrettiin Ceylonille, Singaporeen ja muihin Britannian siirtokuntiin 1817 sen jälkeen kun kapteeni Cole oli 1810 vallannut pääsaaren Bandalontorin, mikä aiheutti Hollannin ylivallan murenemisen maustekaupassa. Runin saarella kasvaa kuitenkin edelleenkin muskottipuita.
1,3-sykloheksaanidioni
1,3-Sykloheksaanidioni eli dihydroresorsinoli (C6H8O2) on ketoneihin kuuluva orgaaninen yhdiste. Yhdistettä käytetään valmistettaessa muita kemikaaleja esimerkiksi rikkaruohomyrkkyjä.
Ominaisuudet
thumb|left|250px|1,3-Sykloheksaanidionin keto- ja enolimuodot Huoneenlämpötilassa 1,3-sykloheksaanidioni on väritöntä kiteistä ainetta. Yhdiste liukenee hyvin muun muassa veteen, etanoliin, asetoniin ja kloroformiin ja hieman vähäisemmässä määrin dietyylieetteriin. 1,3-sykloheksaanidionin pKa-arvo on 4,8 eli se on lähes yhtä vahva happo kuin etikkahappo. Vesiliuoksissa ja liuotettuina muihin proottisiin liuottimiin 1,3-sykloheksaanidioni esiintyy pääasiassa enolimuodossaan.
1,3-Sykloheksaanidioni kondensoituu helposti aldehydien kanssa aldolikondensaatiolla. Yhdiste reagoi helposti myös alkylointireaktioilla. Alkoholien kanssa se reagoi muodostaen enolieettereitä.
Valmistus ja käyttö
1,3-Sykloheksaanidionia valmistetaan vedyttämällä resorsinolia. Katalyyttinä reaktiossa käytetään Raney-nikkeliä.
1,3-Sykloheksaanidionia käytetään valmistettaessa muun muassa sykloheksaanijohdannaisia ja heterosyklisiä yhdisteitä. Yhdisteestä valmistetaan muun muassa rikkaruohomyrkkynä, lääkkeitä, väriaineita ja polymeerien lisäaineita.
Jeroen Dijsselbloem
Jeroen René Victor Anton Dijsselbloem (s. 29. maaliskuuta 1966 Eindhoven) on hollantilainen työväenpuolueen poliitikko, joka toimi Mark Rutten toisen hallituksen valtiovarainministerinä vuosina 2012–2017 sekä euroryhmän puheenjohtajana 2013–2018.
Dijsselbloemin aloittaessa euroryhmän johdossa tammikuussa 2013 alkoi kansainvälisen taantuman ja velkakriisin jälkeisellä euroalueella näkyä merkkejä talouden elpymisestä. Euroryhmä jatkoi Dijsselbloemin puheenjohtajakaudella kriisimaiden tukemista, joista moni pääsikin myöhemmin irtautumaan sovituista rahoitustukiohjelmista ja hankkimaan itsenäisesti rahoitusta markkinoilta.
Tausta
Dijsselbloemin vanhemmat olivat molemmat opettajia ja hänet kasvatettiin katoliseksi. Dijsselbloem kävi katolisen peruskoulun Son eu Breugelissa ja jatkoi koulunkäyntiään katolisessa toisen asteen oppilaitoksessa Eckartcollegessa vuosina 1978–1985. Dijsselbloem opiskeli hollantilaisessa Wageningenin yliopistossa vuosina 1985–1991 ja suoritti maatalousekonomian tutkinnon. Työväenpuolueeseen hän liittyi vuonna 1985. Myöhemmin Dijsselbloem opiskeli taloustieteitä Irlannissa University College Corkissa.
Dijsselbloem on avoliitossa ja perheessä on kaksi lasta.
Poliittinen ura
Poliittisen uransa Dijsselbloem aloitti työväenpuolueen europarlamenttiavustajana Brysselissä vuonna 1992. Hän työskenteli Haagissa ympäristö- ja maatalousasioiden asiantuntijana vuosina 1993–1996 ja tämän jälkeen Alankomaiden maatalousministerin neuvonantajana vuosituhannen vaihteeseen saakka. Dijsselbloem oli myös kotikaupunkinsa Wageningenin kunnanvaltuuston jäsenenä vuosina 1994–1997. Alankomaiden edustajainhuoneessa hän istui vuodesta 2000 aina siihen asti kunnes tuli valituksi Mark Rutten hallituksen valtiovarainministeriksi.
Rutten hallituksen valtiovarainministerinä Dijsselbloem aloitti marraskuussa 2012. Alankomaiden hallitus päätti 1. helmikuuta 2013 ottaa haltuunsa maan suurimpiin kuuluvan pankin SNS Reaalin sen jälkeen, kun se ei ollut kyennyt löytämään itselleen ostajaa yksityiseltä sektorilta. SNS Reaal oli ollut pitkään ongelmissa suurien asuntoluottotappioiden kanssa. Kansallistaminen oli Dijsselbloemin mukaan välttämätöntä finanssijärjestelmän vakauden säilyttämiseksi.
Työväenpuolue kärsi kovan vaalitappion vuoden 2017 vaaleissa, mutta Dijsselbloem itse säilytti paikkansa edustajainhuoneessa. Hän totesi työväenpuolueen joutuneen maksamaan talouskuripolitiikasta, jonka tarkoituksena oli palauttaa luottamus maan finanssikriisin jälkeiseen talouteen. Työväenpuolue ei ollut mukana vaalien jälkeen muodostetussa koalitiohallituksessa, mikä tarkoitti Dijsselbloemin luopumista valtiovarainministerin tehtävistä. Hän kertoi myös jättävänsä kotimaan politiikan ja luopuvansa paikastaan edustajainhuoneessa.
Euroryhmän puheenjohtajana
pienoiskuva|Dijsselbloem EU-maiden valtiovarainministerien ECOFIN-kokouksessa syyskuussa 2017. Dijsselbloem valittiin Jean-Claude Junckerin seuraajaksi euroryhmän toiseksi pysyväksi puheenjohtajaksi euroalueen valtiovarainministerien kokouksessa tammikuussa 2013. Hänet valittiin tehtävään äänin 16–1 Espanjan vastustaessa. Dijsselbloemin mukaan Espanjan valtiovarainministeri Luis de Guindos ei kertonut syytä päätökselleen, mutta lupasi työskennellä Dijsselbloemin kanssa ammattimaisesti.
Uutena puheenjohtajana Dijsselbloem toivoi voivansa keskittyä enemmän pitkän tähtäimen politiikkaan eikä vain eurokriisin hoitoon. Hänen mukaansa euroalueen kriisimaiden budjettikuripolitiikka ja talouskasvu eivät olleet keskenään ristiriidassa. Dijsselbloem piti erityisen tärkeänä Euroopan pankkiunionin luomista muun muassa euroalueen vakauden kannalta.
Euroryhmä sopi Euroopan vakausmekanismin (EVM) puitteissa uusista rahoitustukijärjestelyistä Kyproksen kanssa 2013. Dijsselbloem antoi maaliskuussa 2013 haastattelun jossa hän totesi, että Kyproksen pankkitukimalli tulisi toimimaan jatkossa pankkitukipäätösten pohjana. Kyproselle annettavan pankkituen ehtona oli, että pankki kerää itse osan tarvitsemastaan pääomasta. Tämä johti maassa yli 100 000 euron talletusten leikkaamiseen. Aiemmin euroalueella oltiin vakuuteltu, että Kypros on vain yksittäistapaus. Dijsselbloemin puheet painoivat nopeasti markkinat laskuun. Euron kurssi heikkeni ja Espanjan sekä Italian lainakorot nousivat. Dijsselbloem joutuikin pian perumaan puheensa ja hänkin vakuutti Kyproksen olevan erikoistapaus.
Syyskuussa 2013 Dijsselbloem arvioi euromaiden taloudessa näkyvän edistystä, mutta tyytyväinen kehitykseen ei voi vielä olla. Hän totesi myös Kyproksen edistyneen talouden tervehdyttämisohjelmansa toteutuksessa, mutta piti maan näkymiä yhä epävarmoina. Kypros vei sovitun ohjelmansa päätökseen vuonna 2016 ja Kreikan puolestaan katsottiin samaan aikaan edistyneen ohjelmassaan. Dijsselbloemin aikana muista kriisimaista Irlanti, Espanja ja Portugali pääsivät irtautumaan ohjelmastaan ja hankkimaan rahoitusta markkinoilta.
Dijsselbloemia kohtaan esitettiin erovaatimuksia maaliskuussa 2017, kun hän oli epäsuorasti vihjannut saksalaisen Frankfurter Allgemeine Zeitungin haastattelussa euroalueen kriisimaiden tuhlanneen rahansa ”viinaan ja naisiin”.
Alankomaissa maaliskuussa 2017 pidettyjen vaalien jälkeen maahan nimitettiin uusi hallitus, missä työväenpuolue ei ollut mukana. Euroryhmä kuitenkin sopi lokakuussa 2017 Dijsselbloemin hoitavan puheenjohtajan tehtävää väliaikaisesti euroryhmän kokoukseen tammikuussa 2018 saakka, kun uusi puheenjohtaja valittaisiin.
Työnantajajärjestö
Työnantajajärjestö on työnantajien yhteenliittymä, jossa työnantajat ovat organisoituneet samoin kuten työntekijät  ammattiliitossa. Työnantajajärjestön rooli vaihtelee maittain riippuen maan talousjärjestelmästä.
Maissa, joissa on pluralistinen tai anglo-saksinen talousjärjestelmä (esim. Yhdistynyt kuningaskunta tai Yhdysvallat), ja joissa ei määritelmän mukaan ole institutionalisoitunutta yhteistyötä työantajajärjestöjen, ammattiliittojen ja valtion välillä, työnantajajärjestö on työnantajapuolen etujärjestö, joka mm. lobbaamalla pyrkii vaikuttamaan politiikkaan. Näissä maissa työnantajajärjestöt ovat usein heikkoja, ja monet niiden toiminnoista ovatkin siirtyneet teollisuuden eri ryhmittymille, jotka taas ovat käytännössä julkisiin suhteisiin keskittyneitä organisaatioita.
Sekatalousmaissa, kuten Itävallassa, Ruotsissa,  Alankomaissa ja  Suomessa, työnantajajärjestöt ovat osa institutionalisoitunutta rakennetta yhdessä ammattiliittojen ja valtion kanssa. Kolmikantajärjestelmässä osapuolet määrittävät osittain mm. hintatasoja, palkannousuja, verotasoja sekä eläkejärjestelmää. Näissä maissa kollektiivinen neuvottelu tehdään yleensä kansallisen tason työnantajajärjestöjen sekä ammattiliittojen välillä, eikä yhden ammattiliiton ja työnantajajärjestön välillä.
Shahdon Winchester
Shahdon Shane Andre Winchester (8. tammikuuta 1992 Princes Town, Trinidad ja Tobago – 19. joulukuuta 2019 Gasparillo, Trinidad ja Tobago ) oli trinidadtobagolainen jalkapalloilija, joka oli pelipaikaltaan hyökkääjä.
Winchester edusti Veikkausliigassa Jaroa ja Seinäjoen Jalkapallokerhoa. Trinidad ja Tobagon maajoukkueessa hän pelasi 28 ottelua.
Winchester kuoli auto-onnettomuudessa Trinidad ja Tobagossa joulukuussa 2019.
Trap
pienoiskuva|Trap ammuntaa rivissä, jokainen ampuu kerran ja sitte siirrytään aina yksi paikka eteen päin kunnes on ammuttu viiden sarja.
Trap on skeetin ohella toinen olympialaji haulikkoammunnassa. Trap-lajeja ovat trap (olympiatrap), kaksoistrap, kansallinen trap (1-trap), automaattitrap (A-trap) ja metsästystrap. Trap (olympiatrap) ja kaksoistrap ovat kansainvälisiä lajeja, loput kolme lajia kansallisia.
Kansallisissa trap-lajeissa on aina viisi ampumapaikkaa suorassa linjassa ja kiekonheitin sijaitsee 15 metrin päässä ampumapaikkojen etupuolella (metsästystrapissa 10 m). Kiekko lähtee aina ampujan pyynnöstä, useimmilla radoilla mikrofonilähettimen välityksellä. Heittimenä käytetään automaattista heitintä, jossa on muuttuva heittokorkeus,-nopeus ja sivukulma, kunkin alalajin sääntöjen mukaisesti.
Olympia-trapissa on heitinhaudassa 15 heitintä, jotka säädetään kiinteiksi tietyn skeeman mukaan. Eli kunkin ampumapaikan edessä on kolmen heittimen muodostama ryhmä, jossa reunaheittimet heittävät kiekon jyrkemmässä kulmassa kuin keskiheitin. Ampujalla on käytettävissä kaksi laukausta kiekkoa kohti lukuun ottamatta finaalisarjoja jotka ammutaan yhdellä patruunalla.
Kaksoistrapissa heitetään kaksi kiekkoa kerralla myös ennalta säädetyn skeeman mukaan. Ampujalla on käytössään yksi laukaus kiekkoa kohti.
Aiheesta muualla
Wurfscheibenschießen Leirdueskyting Глинени голуб Lerduveskytte
James McFadden
James McFadden (s. 14. huhtikuuta 1983 Glasgow, Skotlanti) on skotlantilainen jalkapalloilija, joka edusti Skotlannissa muun muassa Motherwellia sekä Englannin Valioliigassa Evertonia ja Birmingham Cityä. Hän oli pelipaikaltaan hyökkääjä.
Vuonna 2003 McFadden siirtyi Englannin valioliigaan Evertoniin 1,25 miljoonan punnan siirtokorvauksella. Ensimmäisen maalin uudessa joukkueessaan McFadden teki vasta 1. tammikuuta 2005 ottelussa Tottenhamia vastaan. Viiden Everton-kauden jälkeen McFadden siirtyi Birmingham Cityyn tammikuussa 2008 viiden miljoonan punnan siirtosummalla.
Skotlannin maajoukkueessa McFadden debytoi 19-vuotiaana ottelussa Etelä-Afrikkaa vastaan. Ensimmäisen maalinsa McFadden teki 6. syyskuuta 2003 EM-karsintaottelussa Färsaaria vastaan Hampden Parkilla. Hän pelasi kaikkiaan 48 maaottelua.
Night Nurse
Night Nurse on saksalaisen eurodance-kolmikko Cascadan kappale heidän neljänneltä, Original Me-studioalbumilta. Kappaleen sanoittivat Tony Cornelissen, Manuel Reuter sekä Yann Peifer, samalla kun tuotannosta vastasivat DJ Manian ja Yanou. "Night Nurse" julkaistiin internetissä loppukesästä 2010 ja "Clubland 18"-kokoelma-albumille sisällytettynä se julkaistiin 7. marraskuuta 2010. "Night Nurse" on tyyliltään electropop-kappale, joka käyttää Auto-Tunea vierailevan saksalaisartisti R.I.O.:n esittämillä vokaaliosuuksilla. Sanoituksellisesti kappale kertoo kuumeisena tanssilattialla olemisesta. Musiikkivideo julkaistiin All Around the Worldin YouTube-kanavalla sekä Clubland TV:llä marraskuussa 2010 ja se sisältää Horlerin sekä muutamia miespuolisia taustatanssijoita varastohallijuhlissa. Horler esiintyy joissakin kohtauksissa lukuisilla väreillä sekä valtavalla hämähäkin verkolla maalattuna.
Hailuodon vanha kirkko
Kirkko restauroitiin vuosina 1964–1966, jolloin muiden muassa otettiin esille vanhat seinämaalaukset. Kirkko tuhoutui kellotapulista alkunsa saaneessa tulipalossa 2. elokuuta 1968. Tuhoutuneen kirkon tilalle valmistui uusi kirkko vuonna 1972. Uudessa kirkossa on esillä vanhasta kirkosta pelastettua esineistöä.
Vanhan kirkon portaat ja kivijalka ovat nähtävillä Hailuodon hautausmaan uuden kirkon puoleisessa päässä. Perustus on toiminut kesäkirkkona.
Ekliptika
thumb|Akselikallistuma ja ekliptikan taso. Ekliptika on näennäisesti ajateltuna Auringon keskimäärin kulkema vuotuinen rata taivaankannen ympäri. Todellisuudessa ekliptika on maapallon kiertoradan taso. Maapallon akselin kallistuman vuoksi se on 23,5 asteen kulmassa taivaanekvaattoriin nähden. Aurinkokunnan muiden planeettojen kiertoradat ovat melkein samassa tasossa, joten niiden kulkemat näennäiset radat sijaitsevat lähellä ekliptikaa. Eläinradan tähtikuviot ovat juuri tästä syystä tärkeässä asemassa astrologiassa. Taivaalla Aurinko ja planeetat näyttävät vaeltavan näiden tähtikuvioiden läpi.
Nimi ”ekliptika” juontuu menetelmästä, jolla ekliptika muinoin määriteltiin. Siinä taivaankanteen merkittiin kohdat, joissa auringonpimennysten (eclipsis solis) havaittiin kulloinkin tapahtuvan. Itse auringonpimennys tapahtuu, kun Kuu leikkaa ekliptikan kohdassa, jossa Aurinko kyseisenä hetkenä sattuu sijaitsemaan. Kuun käyttämä rata on noin viiden asteen kulmassa ekliptikaan nähden, joten joka kuukausi näin ei tapahdu.
Leo Rantanen
Leo Rantanen (s. 10. huhtikuuta 1993) on suomalainen futsalmaalivahti, joka edustaa Futsal-liigassa pelaavaa Ilves FS:ää. Rantanen debytoi liigassa vuonna 2012 ESC:tä vastaan. Hän on kaksinkertainen Suomen mestari kausilta 2012–2013 ja 2013–2014. Rantasen kasvattajaseura on LeKi. Hän on 187 senttimetriä pitkä ja painaa 90 kiloa.
Rantanen on pelannut myös Suomen futsalmaajoukkueessa yhden ottelun tammikuussa 2014 Tšekkiä vastaan.
Juhana Kasimir
thumb|200px|Juhana Kasimir, pfalzkreivi ja herttua. Juhana Kasimir, ruots. Johan Kasimir, saks. Johann Kasimir (1589–1652) oli saksalainen pfalzkreivi, Pfalz-Zweibrückenin herttua, joka avioitui pikkuserkkunsa, Ruotsin kuninkaan Kaarle IX:n tyttären Katariinan kanssa. Hän muutti Ruotsiin 1622. Hän oli Ruotsin Pfalz-Zweibrückenin hallitsijasuvun kantaisä, ja hänen vanhin poikansa oli Kaarle X Kustaa.
Raymond Weil
Raymond Weil on sveitsiläinen luksuskellojen valmistaja, jakelija ja myyjä. Raymond Weilin Genevessä vuonna 1976 perustama yritys on yksi uusimmista sveitsiläisistä yksityisistä luksuskellojen valmistajista.
Historia
Raymond Weil syntyi Genevessä vuonna 1926. Kauppatieteen tutkinnon suoritettuaan hän siirtyi vuonna 1949 sveitsiläisen kelloseppäyrityksen, Camy Watch S.A:n palvelukseen. Hän yleni yrityksen johtajaksi ja työskenteli siellä kaikkiaan 26 vuotta, kunnes hän vuonna 1976 loi nimeään kantavan tuotemerkin. Hän perusti jakeluverkon ensin Eurooppaan ja sitten ympäri maailmaa. Weilin vävy Olivier Bernheim tuli mukaan 1982 työskenneltyään vuosia Heinekenin ja Unileverin markkinoinnissa. Hänet nimettiin varatoimitusjohtajaksi ja CEO:ksi vuonna 1996, ja hän on siitä lähtien työskennellyt kehittääkseen brändin näkyvyyttä kautta maailman. Vuonna 1983 yritys esitteli Amadeus-malliston Milos Formanin samannimistä elokuvaa varten. Vuoden 1986 Othello-mallistolla oli tärkeä osa brändin kansainvälisessä kasvussa. Vuonna 1993 Raphael Weil loi oman kellomerkkinsä, joka erikoistui tietyntyyppisiin automaattisiin mekanismeihin.
Vuonna 2006 yritys perusti ensimmäisen kellomerkin tarjoaman klubin Raymond Weil Club. Seuraavana vuonna järjestettiin klubin ensimmäinen kansainvälinen valokuvauskilpailu. Vuonna 2009 Raymond Weil avasi oman tytäryrityksen Yhdysvalloissa ja seuraavana vuonna Intiassa.
Håkan Mild
Stig Håkan Mild (s. 14. kesäkuuta 1971, Trollhättan, Ruotsi) on ruotsalainen entinen jalkapalloilija. Jalkapallourallaan hän oli pelipaikaltaan keskikenttäpelaaja. Nykyisin Mild toimii IFK Göteborgin urheilupäälikkönä.
Seattle SuperSonics
Tammikuussa 2013 uutisoitiin SuperSonicsin mahdollisesta paluusta Seattleen sijoittajaryhmän ostettua Sacramento Kingsin.
Juuso Taskinen
Juuso Herman Taskinen oli suomalainen jääkäriluutnantti. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa joukkueenjohtajana ja komppanianpäällikkönä.
Tausta ja koulutus
Taskisen vanhemmat olivat perämies Joseph Aleksander Taskinen ja Anna Aleksandra Pehkonen. Hänet vihittiin avioliittoon vuonna 1927 Kerttu Alina Halosen kanssa. Taskinen kävi kansakoulun. Hän suoritti Taistelukoulun kanta–aliupseerikurssin vuosina 1923–1924, sotilaspedagogisen kurssin 1926 sekä Kymenlaakson suojeluskuntapiirin voimistelunjohtajakurssin vuonna 1928. Pioneerityövälineiden teroituskurssin hän suoritti Ammattienedistämislaitoksessa Helsingissä 1935 ja kävi palontorjuntakurssin Suomenlinnassa 1935.
Jääkärikausi
thumb|300px|Jääkäripataljoona 27:n pioneerikomppania. Taskinen työskenteli putkimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 3. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hänet siirrettiin pataljoonan 2. komppaniaan 23. syyskuuta 1917.
Suomen sisällissota
Taskinen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. Krenatöörirykmentin Seinäjoen pataljoonan 1. komppaniaan. Hän toimi 16. maaliskuuta – 31. maaliskuuta 1918 välisen ajan komppanianpäällikkönä. Hän osallistui sisällissodan taisteluihin Länkipohjassa, Orivedellä, Vääksyn–Kangasalan akselilla ja Lempäälässä, missä hän haavoittui Putkiston luona 31. maaliskuuta 1918.
Sisällissodan jälkeinen aika
Taskinen siirrettiin sisällissodan jälkeen 11. heinäkuuta 1918 alkaen koulutusaliupseeriksi Pioneerikoulutuspataljoonan 3. komppaniaan, josta hänet siirrettiin huhtikuussa 1919, Pioneerikoulutuspataljoonan jakaantuessa kahteen pataljoonaan, Pioneeripataljoona I:een, jossa hän toimi koulutusaliupseerina panssarijuna 1:ssä ja 2:ssa. Hänet määrättiin 17. lokakuuta 1920 alkaen komppanianvääpeliksi 2:seen ja 15. joulukuuta 1920 alkaen 4. komppaniaan sekä 30. heinäkuuta 1921 alkaen 3. komppaniaan. Vääpelin tehtävistä hänet siirrettiin 27. marraskuuta 1922 alkaen koulutusaliupseeriksi 1. komppaniaan. Erilliseen Pioneerikomppaniaan hänet siirrettiin 1. joulukuuta 1927 ja edelleen 1. maaliskuuta 1934 alkaen pioneeriopetusaliupseeriksi Reserviupseerikouluun, jossa hän palveli aina talvisodan syttymiseen saakka.
Talvi- ja jatkosota
Taskinen toimi talvi- ja jatkosodan aikana opetusaliupseerina ja Pioneerikomppanian vääpelinä (pioneerilinjan adjutantti) Upseerikoulussa, jossa hän toimi vielä sotien jälkeenkin aina vuoteen 1948 saakka, jolloin hänet siirrettiin Pioneerirykmentin 1. pataljoonan adjutantiksi. Hän oli tehtävässä vuoteen 1951, jolloin hän erosi vakinaisesta palveluksesta ja työskenteli sen jälkeen Korian kirkon vahtimestarina vuoteen 1952, jolloin hän siirtyi Kymen Meijerin Kouvolan piirin myyntipäälliköksi ja oli tehtävässä vuoteen 1955. Hänet haudattiin Kouvolaan.
Musikaali
pienoiskuva|300x300px|Musikaalielokuvasta [[Iskelmäkaruselli, 1953]] Musikaali on näytelmä tai elokuva, jossa teatterinomaiseen toimintaan ja vuoropuheluun on lisätty ajan viihdemusiikin tyylissä toteutettuja laulu- ja tanssinumeroita.
Eurooppalaisperäiset ooppera ja operetti saivat Yhdysvalloissa uuden jatkumon musikaalista. 1800-luvun Amerikassa lähinnä kiertävät teatteriseurueet esittivät usein tanssi- ja musiikkinumeroita, jotka eivät juonellisesti liittyneet toisiinsa. Musikaali liitti juonella numerot toisiinsa ja oopperan tai operetin tapaan kertoivat kokonaisen tarinan. Usein musikaalin musiikki oli kuitenkin tyylillisesti kevyempää ja se sai aineksia amerikkalaisesta kansanmusiikista kuten bluesperinteestä, ja suurimuotoisesta konsertti- ja viihdemusiikista. Musikaalin sisältö on yleensä romanttinen ja komediallinen, mutta nykyaikainen musikaali voi käsitellä hyvin erilaisia, vakaviakin aiheita. Musikaali on ennen kaikkea yhdysvaltalainen ilmiö, erityisesti New Yorkin Broadwayllä tuotetaan edelleen lukumääräisesti eniten musikaaleja.
Varhaisessa vaudeville-teatteriesityksissä oli jo 1890-luvulla tapana lisätä ajan tunnettuja sävelmiä kevyeen juoneen. Varhaisissa musikaaleihin vaikuttivat musiikillisesti muun muassa synkopoitu ragtime-musiikki, joka 1800–1900-lukujen vaihteissa syntyi ja tuli muotiin, ja myös jazzin eri tyylit.
Nykyään musikaalit ovat usein läpisävellettyjä, itsenäisiä teoksia, jotka käyttävät aikansa popmusiikin tyyliä ja ne voivat kosketella kipeitäkin aiheita. Edelleen musikaalia kuitenkin pidetään juonellisesti kevyenä ja usein romanttinen liioittelu ja absurdit tilanteet kuuluvat musikaaleihin.
Uusiutuvan energian kansallinen toimintasuunnitelma
Uusiutuvan energian kansallinen toimintasuunnitelma on kaikkien EU:n jäsenmaiden laatima suunnitelma vuonna 2010. Siinä kuvataan toimenpiteet, joilla uusiutuvan energian tavoitteet vuonna 2020 on tarkoitus saavuttaa. Suunnitelmissa uusiutuvan energian tavoitteet on määritelty sektoreittain.
EU:n ilmasto- ja energiapolitiikasta annettiin merkittävä lainsäädäntöpaketti huhtikuussa 2009. Tämä niin kutsuttu 20-20-20 tavoite tarkoittaa, että vuoteen 2020 mennessä tulisi EU:n energiankulutuksesta 20 prosenttia saada uusiutuvista lähteistä, EU:n kasvihuonekaasupäästöjä tulisi vähentää 20 prosenttia sekä energiatehokkuutta lisätä 20 prosenttia. Suomi sai uusiutuvan energian käytön tavoitteekseen 38 prosenttia vuoteen 2020 mennessä.
Suomen suunnitelma
Uusiutuvista energialähteistä peräisin olevan energian käytön edistämisestä annetun direktiivin (2009/28/EY) 4 artiklan 1 kohdan mukaisesti kunkin jäsenvaltion on vahvistettava kansallinen uusiutuvaa energiaa käsittelevä toimintasuunnitelma. Suunnitelma sisältää vaaditut arviot energian loppukulutuksesta vuosina 2010–2020, uusiutuvaa energiaa koskevista tavoitteista ja kehityspoluista ja uusiutuvaa energiaa koskevista politiikan tukitoimenpiteistä. Siinä arvioidaan myös Suomessa vuonna 2020 kulutettavat uusiutuvista lähteistä peräisin olevan energian osuudet liikenteessä, sähköntuotannossa sekä lämmityksessä ja jäähdytyksessä.
Suomen suunnitelman pohjana ovat kansallinen ilmasto- ja energiastrategia ja hallituksen huhtikuiset uusiutuvan energian velvoitepaketin linjaukset eri uusiutuvan energian lähteistä ja tarvittavista taloudellisista ohjauskeinoista.
Suunnitelma on laadittu työ- ja elinkeinoministeriön, ympäristöministeriön sekä maa- ja metsätalousministeriön yhteistyönä. Sitä on tarkoitus täydentää syksyllä muun muassa uusia sähkön tuotantotukia koskevilla tiedoilla. Komissio arvioi aikanaan kansallisia toimintasuunnitelmia ja voi antaa niihin suosituksiaan.
Kick-Ass
Kick-Ass on vuonna 2010 ensi-iltansa saanut supersankarielokuva, joka perustuu samannimiseen sarjakuvaan. Elokuvan on ohjannut Matthew Vaughn, joka myös tuotti elokuvan näyttelijä Brad Pittin kanssa. Käsikirjoituksen Vaughn laati Jane Goldmanin kanssa. Elokuvan jatko-osa Kick-Ass 2 sai ensi-iltansa vuonna 2013.
Marlene Zuk
Elämäkerta
Zuk kiinnostui nuorena hyönteisistä. Hän aloitti opiskelut Kalifornian yliopistossa pääaineenaan englanti, mutta päätti siirtyä biologiaan.